Dan ir-ritratt ġie ppubblikat f'Lulju ta' l-1992 f'ġurnal Ġermaniż li joħroġ kuljum f'Ulm il-Ġermanja Huwa ritratt għażiż immens għall-koristi tas-Sine Macula li fl-1992, eżattament 15-il sena ilu, taw tliet kunċerti ġewwa Ulm, fil-Ġermanja. Fir-ritratt il-kor jidher qiegħed ikanta L-IMNARJA ta' Carmelo Pace fir- ta' Ulm. Il-kunċerti fil-Ġermanja kienu fost dawk l-opportunitajiet li fil-ħajja ma tantx issibhom ta' spiss jew wara l-bieb kif ġieb u laħaq! Iz-ziju tiegħi, Mro Angelo Pace (mill-Gudja) kitbilna biċċa muċika ħelwa bl-isem " " – mużika li tellajna fil-kunċert ta' Ulm u ntlaqgħet tajjeb immens mill-udjenzi Ġermaniżi. Meta morna nirringrazzjawh tal-mużika li kitbilna kif ukoll ta' l-arranġamenti mużikali li għamlilna għall-MISSA SANCTA CAECILIA ta' Giuseppe Caruana, niftakar li qalli: "Ibni, jien ilni mas-sittin sena fil-mużika, u qatt ma kelli opportunità bħal din tagħkom!". X'attitudni għandna bħala kor lejn l-opportunitajiet? Darba, il-ħabib tiegħi it-tenur Arthur Micallef, li minn meta bdejna nieħdu sehem fil-festa Ta' Lourdes fil-Qrendi dejjem kien wieħed mil-protagonisti tal-mużika li nesegwixxu, kien qalli: "Ton, qis li jekk tinqala' opportunità, issibek lest u ippreparat!" U naħseb għandu raġun. Bażikament, dan li ppruvajna nagħmlu matul il-25 sena li ilna noperaw, dejjem intejbu lilna nfusna biex meta tinqala' opportunità, nutilizzawha tajjeb. U hekk hu: hekk nistgħu niddeskrivu lill- bħala: (a) għaqda immexxija u kostitwita mill-voluntiera (b) għaqda li tagħti ħafna opportunitajiet lil bosta nies; (ċ) X'kienu l-opportunitajiet prinċipali li tana l-Kor? Meta għall-iskop ta' dan l-artiklu għamilt riċerka fost uħud mill-koristi, mingħajr tlaqliq kulħadd qal li l-kor tana opportunitajiet mill-isbaħ. Semmewli fost l-oħrajn: (a) kemm sibna fil-kor "ħbieb" iktar milli sempliċi koristi (b) kemm tgħallimna u żviluppajna t-talenti tagħna speċjalment bil-korsijiet li għamilna fit-Teorija Mużikali u fit-Teknika tal-Vuċi (ċ) il-kunċerti li tajna Ulm il-Ġermanja u Trecastagni l-Italja (d) l-opportunità li nieħdu sehem fil-Bażilikata l-Italja f'seminar dwar l-enerġija alternattiva (e) il-ħiliet li takkwista meta jkollok l-opportunità li tippjana u torganizza fi grupp (f) it-talenti li tiskopri fik innifsek meta timpenja ruħek bis-serjetà fil-kor (ġ) iċ-ċans li nużaw dak li nkunu tgħallimna, anke fid-daqq ta' l-istrumenti (g) l-opportunità li nipparteċipaw fil-Festival Internazzjonali tal-Korijiet fejn tgħallimna mmens mill-interazzjoni u l-osservazzjoni ta' korijiet oħra l-opportunità li nipparteċipaw f'attivitajiet edukattivi u kulturali. Il-Mużika tal-festi : il-koristi u jiena magħhom inqisu l-parteċipazzjoni tagħna fil-festi Maltin bħala opportunitajiet tajbin għalina. Fil-festi nkunu nistgħu: (a) niltaqgħu u nirrelataw ma' kulturi lokali (dawk magħrufa fis-soċjoloġija bħala (b) inkomplu nitgħallmu mill-mużika ta' surmastrijiet differenti li bnew tradizzjonijiet mużikali validi in konnessjoni mal-festi (ċ) ikollna l-opportunità biex bil-grupp tagħna nsebbħu l-liturġija tal-festi. Huwa għalhekk li fil-festi nippruvaw dejjem noperaw bil-filosofija ta' servizz lejn il-komunità li titlobna nkantaw – għalhekk nesiġu dejjem li s-servizz isir bil-qalb, mill-aħjar u b'attenzjoni sħiħa għad-direttivi tal-kappillan u x-xewqat ta' l-organizzaturi. Il-Festa fil-Qrendi – Hekk nistgħu ngħidu li meta l-kappillan u l-prokuratur tal-festa s-Sur Pinu Axiaq tħajru jwettqu bidliet fil-mużika tal-festa, raw fil-Kor Sine Macula il-potenzjal li dan il-grupp jista' jwettaq il- tagħhom dwar il-festa. Il-kappillan kien qed jara nuqqas kbir fil-festa meta għall-quddiesa sollenni, l-attendenza kienet qed tkun waħda fqira. Dil-problema ipprova jindirizzaha billi jagħti opportunità lilna li nanimaw il-quddiesa ta' filgħodu. Bdejna sena minnhom bil-quddiesa ta' filgħodu biss. Sentejn wara, l-kappillan talabni nieħu ħsieb il-mużika tal-mutett tat-tridijiet, u l-mużika kollha ta' nhar il-festa. Hekk għall-festa tal-Qrendi, bit-tħabrik ta' l-organizzaturi, qiegħed ikollna l-opportunità li nkomplu t-tradizzjoni mużikali ta' Mro Fenech (bl-AVE GRATIA PLENA u l-antifona HODIE), filwaqt li ntroduċejna lil Oreste Ravanello bil- MISSA SANCTE JOSEPH u lil Mro Dr Paolo Nani bl-antifona HODIE. Ix-xewqa tal-kappillan Fr Mario hija li s-sena d-dieħla għaċ-ċentinarju ntellgħu l-quddiesa grandjuża ta' Perosi. Dawn mhux kollha opportunitajiet? X'kienu l-opportunitajiet prinċipali li kellu l-kor matul is-sena li għaddiet? Skont il-koristi, l-ikbar opportunità kienet il-quddiesa fil-Konkatidral ta' San Ġwann nhar l-Erbgħa 7 ta' Marzu 2007 meta l-Mużew ta' San Ġorġ Preca għalaq 100 sena. X'inhuma l-opportunitajiet li nixtiequ li jkollna ? Meta fir-riċerka li semmejtilkom qabel staqsejt dil-mistoqsija lill-koristi, skoprejt prinċipalmet ħaġa waħda – enerġija kbira fil-koristi li, ngħid id-dritt, lanqas qatt noħlom li nlaħħaq magħha! Bil-Malti, naqra r-risposti biss bdejt naqta' nifsi ........... li jkompli t-tagħlim tal-vuċi u tat-teorija mużikali ikollna ċans ta' ' li ntellgħu li jkollna l-opportunitajiet għal ġemellaġġi ma' korijiet interessanti li nagħtu kunċerti barra minn Malta inlestu s-CD li bdejna dis-sena ................................. Dan hu l-Kor Sine Macula li kapaċi mill-ħolm jgħaddi għall-azzjoni............... Għal iktar tagħrif dwar il-passat, il-preżent u l-futur tal-Kor Sine Macula, u ritratti dwarhom, nkluż dwar il-kunċerti fil-Ġermanja u dwar iċ-ċelebrazzjoni tal-mitt sena tal-MUSEUM, żur il-website tal-Kor Sine Macula:
Il-Kor Sine Macula, il-festa Ta' Lourdes u l-Opportunitajiet